अमेरिका के राज्य विभाग ने मंगलवार को आंतकी संगठनों की सूची जारी की. जिसमें पाकिस्तान में मौजूद आतंकवादी संगठन लश्कर-ए-तय्यबा और तहरीक-ए-आजादी-ए-कश्मीर यानी ताजक का नाम भी विदेशी आतंकवादी संगठन में शामिल है. इतना ही नहीं अमेरिका ने आतंकी हाफिज सईद के राजनीतिक संगठन मिल्ली मुस्लिम लीग के 7 सदस्यों को भी लश्कर-ए-तय्यबा की तरफ से आतंकी गतिविधियों में शामिल होने की वजह से विदेशी आतंकवादी घोषित किया है.